П Р О Т О К О Л   № 3
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 27.03.2025 г. 

Днес, 27.03.2025 г. /четвъртък/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват: експертния сътрудник на комисията Светла Кирилова – главен експерт-съдебна администрация – дирекция ЧРАТОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Доклад от Димитър Ненов – За Главен секретар на ВСС относно сключване на граждански договори във връзка с организационно–техническо обезпечаване на писмения изпит по обявения конкурс за първоначално назначаване в административните съдилища.
С решение на Комисия „Бюджет и финанси“ към Пленума на ВСС по протокол № 10/19.03.2025 г., т. 13 е дадено съгласие за сключване на граждански договори.
	   					
 КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ИЗРАЗЯВА ПОЛОЖИТЕЛНО СТАНОВИЩЕ за сключване граждански договори със съдебни служители от органи на съдебна власт с предмет организационно–техническо обезпечаване на писмения изпит за първоначално назначаване на длъжност „съдия“ в административните съдилища, който ще се проведе на 04.05.2025 г.

2. ОТНОСНО: Становище от главния секретар на АГП във връзка с писмо от административния ръководител на Районна прокуратура – Плевен с предложение за разкриване на една щ. бр. за длъжност „прокурорски помощник“. /№ ВСС-6375/19.03.2025 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжността „прокурорски помощник“ в Районна прокуратура - Плевен.
МОТИВИ: В РП-Плевен е налице тенденция за увеличаване на прокурорската натовареност, като за 2024 г. е над средната за страната. Прокурорите в РП-Плевен са ситуирани в две сгради, отдалечени една от други, като има и четири териториални отделения, работят с 11 полицейски управления, обслужва външна граница на РБ и  е единствената районна прокуратура в страната, на чиято подследствена територия са разположени два затвора – Плевен и Белене. С оглед подпомагане дейността на прокурорите искането за разкриване на една щ. бр. прокурорски помощник е обосновано.
ВНАСЯ предложението в заседание на Прокурорската колегия на Висшия съдебен съвет, насрочено на 02.04.2025 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
ГЕРГАНА МУТАФОВА

                                     ЧЛЕНОВЕ:           				
……………/п/…………….
СТЕФАН  ПЕТРОВ

……..……/п/..……………
      КАЛИНА ЧАПКЪНОВА